# Tarda

La tarda, també anomenada horabaixa a Mallorca, capvespre a Menorca i vesprada (contret habitualment en la parla oral com vesprà) al País Valencià, és la part del dia compresa entre el migdia i el vespre. Si bé el seu ús és bastant subjectiu, se sol considerar l'horari entre les 14h o 15h, o havent dinat, fins que es pon el sol, aproximadament a les 18h o 19h a l'hivern o les 20h a l'estiu.

## Citacions

* França és l'únic lloc on pots fer l'amor a la tarda sense que la gent estigui colpejant la teva porta.
    (en anglès) France is the only place where you can make love in the afternoon without people hammering on your door.
       — Barbara Cartland

## Dites populars

* A l'agost, vesprades de gos.
* A Sant Martí, ni a la tarda ni al matí.
* Al matí, vent serè; a les deu, tramuntana; al migdia, vent de dalt; i a la tarda, marinada.
* Al temps de la cucut, al dematí pluja i a la tarda eixut.
    (var.) Quan canta el cucut, al matí mullat, a la tarda eixut.
* Arc de Sant Martí al matí, pluja pel camí; arc de Sant Martí a la vesprada, pluja acabada.
* Arc de Sant Martí, la pluja està ací; i de vesprada, la pluja és passada.
* Cant d'esparver a la matinada, vent o aigua a la vesprada.
* El matí, vent cerç, a la tarda garbinada, perquè granin els blats com a boles de porrassa.
* En Vassuar de matí, missa i sermó, i de vesprada, rosari i processó.
* Guadassuar de matí, missa i sermó, i de vesprà' a robar.
* Llevant al matí, a la tarda garbinada.
* Migjorn de vesprada, fresca a la matinada.
* Per Sant Sebastià, mitja hora al matí i mitja a la tarda, el dia s'allarga.
* Quan l'arc de Sant Martí surt el matí, fins a la vesprada farà alguna ruixada.
* Si fa cerç al dematí i a la tarda garbinada, les espigues granaran com a boles de porrassa.
* Si llampega a la tarda al Pedraforca, plou o pedrega al vespre.
* Si per Sant Vicenç fa bon sol, de cada cep se n'omple un bot; si plou al matí, la meitat del vi; si plou a la tarda, collita esguerrada.
* Tronada al matí, la tarda garbí.
    (var.) Tronada al matí, vesprada, garbí.
* Vent de dalt al matí, trons a la tarda.
* Xativí, ni de vesprada ni de matí.
* Xocolata i aigua freda, cagarines a la tarda.

## Referències

* ↑ «Celebrate Bastille Day With Our 15 Funny Quotes About France (And The French)». The Huffington Post, 11-07-2013. Arxivat de l'original el 1477534091. [Consulta: 30 setembre 2013].
* 1 2 3 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 10 octubre 2024].
* ↑ Coll i Martí, Josep «Refranys geogràfics al Pallars». Butlletí interior de la Societat d'Onomàstica, Núm. 13, (1983), pàg. 71-75 [Consulta: 19 octubre 2015].$^{[Enllaçnoactiu]}$
* ↑ Viladot-Puig, Joan. El Refranyer de Joan Viladot (en català). Lleida: Pagès Editors, 2003 (Història. Monografies; 23). ISBN 9788497790741.
* 1 2 3 4 5 Alcover, Antoni M.; Moll, Francesc de B. «Tarda». A: Diccionari català-valencià-balear. Barcelona: IEC, 2002.
* 1 2 3 4 Parés i Puntas, 1999.
* ↑ Sanchis Guarner, 1983, p. 109, Vol. 5. Sector central interior.
* ↑ Sanchis Guarner, 1983, p. 110, Vol. 5. Sector central interior.
* ↑ Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.
* ↑ Amades, Joan. Llibre del temps que fa. Barcelona: La Neotípia, 1938, p. 8-10 [Consulta: 1544602005].
* ↑ «Espiga». ParemioRom : Paremiologia romànica: refranys meteorològics i territori. Barcelona: Departament de Filologia Romànica, Universitat de Barcelona, 2011. Arxivat de l'original el 1457240235. [Consulta: 6 setembre 2014].
* ↑ Estruch i Subirana, Maria. Els noms populars de núvols, boires i vents al Berguedà. Berga: l'Albíany=2010 (La Guita ; 11). ISBN 9788489751828.
* ↑ Amades, Joan. Costumari català : el curs de l'any. Vol. I. Hivern, 1950, p. 255-278.
* ↑ Piñeiro Costán; Ramos Ruiz; Puigmalet, 2013, p. 275, Trons a remolar.
* ↑ Sanchis Guarner, 1983, p. 170, Vol. 5. Sector central interior.

## Bibliografia

* Piñeiro Costán, Montserrat; Ramos Ruiz, Jordi; Puigmalet, Joan. Beca Jaume Codina de Recerca d’Història Local (en català). El Prat de Llobregat: Ajuntament del Prat de Llobregat, 2013 (Col·lecció de textos locals). ISBN 978-84-87486-30-2 [Consulta: 21 febrer 2017].
* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.